Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 164/12/3304	Nové Mesto nad Váhom, 13.1.2014
EEČ : 2-24-3-2014

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Penažná suma určená na všeobecne prospešné účely: 100,00 € 
b.   Iné opatrenia k náhrade škody v zmysle § 220 ods. 1 písm. b) Trestného poriadku: vykonanie vyčistenia a vyklčovania pozemkov na parcelách č. 192/21 a č. 192/22, ktoré sú vo vlastníctve obce XXXXX (starý ovocný sad) a následnej náhradnej výsadbe ovocných stromov v celkovom počte 50 kusov rôznych druhov (čerešňa, jabloň, slivka) v minimálnej výške 150 cm.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obvodné oddelenie PZ XXXXX pod spisovou značkou ORP-54/NM-NM-2012.
V presne nezistenom čase mesiaca január až február roku 2011 do dňa 07.02.2011 v katastrálnom území obce XXXXX, okres XXXXX, v lokalite XXXXX, na parcele C-KN č. XXXXX vedenej v katastri nehnuteľností ako ostatné plochy, bez príslušného povolenia orgánu ochrany prírody a v rozpore s ustanovením § 47 ods. 1, ods. 3 zákona č. 543/2002 o ochrane prírody a krajiny v znení neskorších predpisov, vykonal výrub 8 kusov drevín, a to konkrétne agát biely (robinia pseudoacacia) s obvodom pňa od 77 cm do 186 cm, a to takým spôsobom, že tieto vypílil v rôznych výškach pňa a následne odviezol pre svoju vlastnú potrebu, čím svojim konaním spôsobil podľa znaleckého posudku č. XXXXX vypracovaného znalcom z odboru ochrany životného prostredia, XXXXX, PhD., škodu na životnom prostredí vo výške 5.696,04 EUR.

Odôvodnenie: 
	Proti obvinenému je vedené trestné stíhanie pre precin porušovania ochrany rastlín a živocíchov podla ustanovenia § 305 ods. 1 písm. c) Trestného zákona na tom skutkovom základe, že v presne nezistenom case mesiaca január až február roku 2011 do dna 07.02.2011 k katastrálnom území obce XXXXX, okres XXXXX, v lokalite XXXXX, na parcele C-KN XXXXX vedenej v katastri nehnutelností ako ostatné plochy, bez príslušného povolenia orgánu ochrany prírody a v rozpore s ustanovením § 47 ods. 1, ods. 3 zákona c. 543/2002 o ochrane prírody a krajiny v znení neskorších predpisov, vykonal výrub 8 kusov drevín, a to konkrétne agát biely (robinia pseudoacacia) s obvodom pna od 77 cm do 186 cm, a to takým spôsobom, že tieto vypílil v rôznych výškach pna a následne odviezol pre svoju vlastnú potrebu, cím svojim konaním spôsobil podla znaleckého posudku XXXXX vypracovaného znalcom z odboru ochrany životného prostredia, XXXXX, PhD., škodu na životnom prostredí vo výške 5.696,04 EUR.

	Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

	V prípravnom konaní bol vykonaný výsluch obvineného a svedka-poškodeného, výsluch svedka XXXXX, boli zabezpečené listinné dôkazy, vykonaná previerka výpovede na mieste, a taktiež boli zabezpecené správy o povesti obvineného spolu s odpisom registra trestov.

Z predloženého spisového materiálu vyplýva, že obvinený nebol doposiaľ uznaný vinným zo spáchania trestného činu, spáchal jeden priestupok na úseku cestnej dopravy, za ktorý mu bola uložená pokuta vo výške 60 EUR, iný správny delikt nespáchal. 

 Obvinený a poškodený s takýmto spôsobom vybavenia veci vyslovili súhlas. Obvinený vyhlásil, že spáchal skutok, za ktorý je v tejto trestnej veci stíhaný, a toto vyhlásenie vykonal slobodne, vážne a určito.

Obvinený a poškodený uzavreli dňa 25.02.2013 pred probačným a mediačným úradníkom Okresného súdu XXXXX zmier, na základe ktorého sa obvinený zaviazal vykonať iné opatrenia k náhrade škody v zmysle § 220 ods. 1 písm. b) Trestného poriadku, spočívajúce vo vykonaní vyčistenia a vyklčovania pozemkov na parcelách č. 192/21 a č. 192/22, ktoré sú vo vlastníctve obce XXXXX, kde sa nachádza starý čerešňový sad, ktorého stromy sú už prestarnuté, nerodiace, hnilé a rozpadnuté, a následne po vyklčovaní vykoná náhradnú výsadbu ovocných stromov v celkovom počte 50 kusov rôznych druhov (čerešňa, jabloň, slivka) v minimálnej výške 150 cm. 

Peňažnú sumu určenú na všeobecne prospešné účely, ktorú obvinený zaplatil na účet tunajšej prokuratúry vo výške 100 EUR dňa 28.05.2013, považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvineného a jeho doterajší život za primeranú. 

XXXXX nie je obvinený z trestného činu, ktorým bola spôsobená smrť osoby, nie je voči nemu vedené trestné stíhanie pre korupciu, a ani trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti. 

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

	Preto bolo potrebné rozhodnúť tak ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor